en en en en en en en en en ms cy en en te de cy en cy cy en cy cy cy cy cy cy cy en es cy cy en cy cy fr cy frr cy cy cy cy cy
'Cydio mewn syniadau, datblygu sgiliau, gwireddu annibyniaeth trwy alluogi' - 01407 721933
'Engaging ideas, developing skills and achieving independence through empowerment'  - 01407 721933
Y datblygiadau diweddaraf yn TARAN
TARAN YN DATHLU 20 MLYNEDD!
‘Roedd Hydref yn fis prysur i Taran wrth ddathlu 20 mlynedd, efo amryw o weithgareddau yn cynnwys logo newydd, DVD, ac  ar y cyd efo achlysur iechyd Medrwn Môn, yn Neuadd y Dref Llangefni ar Hydref 31.
Uchod – rhai o’r stondinau ar y diwrnod
Chwith – un o faneri newydd Taran
‘Roedd rhifau presenoldeb yn uchel – am fwy o luniau – ewch i’n tudalen “Taran yn 20”.
I ddathlu pen-blwydd Taran yn 20 oed, gwnaeth Abi Hughes, ein Rheolwr Prosiect “Byw’n Annibynnol”, deisen pen-blwydd efo’n logo newydd. Aeth i lawr yn dda hefyd!
Hefyd, gwnaeth Georgia Richardson logo, ar raddfa sylweddol, ar ganfas, a chyflwynwyd i’n Cadeiryddes, June Roberts.
Cadeiryddes Taran, June Roberts
O’r diwedd mae Taran ar Facebook! Ar ôl byr amser ar y we ‘rydym wedi cael dros 200 “Hoffi”. Dywedodd Aled Roberts, Rheolwr Cyllid a Datblygu, “Mae’n ffantastig medru darganfod ffordd ychwanegol i gyfathrebu efo’r gymuned”. Ymunwch a’n tudalen i gadw i fyny efo datblygiadau a materion ynglŷn ag anableddau ar Ynys Môn. Mae yna gyswllt i’n tudalen Facebook ar y gornel dde o dudalen safle we.
TARAN YN SICRHAU GRANT “ARIAN I BAWB CYMRU”
Yn ddiweddar llwyddodd Taran i gael £2774 gan “Arian i Bawb Cymru” tuag at gostau dathlu 20 mlynedd. Defnyddir y grant at gostau’r diwrnod hysbysrwydd ac adnoddau hysbysebu.
TARAN YN ENNILL LEVEL EFYDD “GWOBR IECHYD GWEITHLE BACH”!
‘Roedd Taran yn llwyddiannus yn derbyn ei Lefel Efydd cyntaf gan “Gwobr Iechyd Gweithle Bach”. Gwyliwch y safle yma am seremoni gwobrwyo yn y dyfodol agos!!
'MAE’N SWNIO’N SYNIAD DA!
Glywsoch chi nhw? David Williams, Swyddog Cyswllt Anableddau ac Aled Roberts, Rheolwr Cyllid, ar slot radio Charlie ar Môn FM yn ddiweddar, yn siarad am ein prosiectau Loteri, “Tu Hwnt i’r Rhwystrau”  a “Byw’n Annibynnol”. Hefyd yn trafod pob math o bethau ynglŷn â Taran.
CYFARFOD LLAWN YN LLANGEFNI
Ar y 28 o Fawrth gwahoddwyd Taran i siarad am fwyta’n iach, a mwynhau gêm o Bingo yn Fforwm Adran Tai'r Cyngor. Cafwyd digon o hwyl, cyfwrdd pobl eraill, a rhannu gwybodaeth am y gwaith da mae Taran yn ei gyflawni, a sut fedrwn ni helpu unigolion efo gwahanol gyrsiau o fewn eu grwpiau cymunedol.March 2013